FOTO Mesaj cu subînțeles? Ce a postat Adrian Mititelu Jr. după ce FC U Craiova a ajuns la un pas de retrogradarea directă
FC U Craiova pare condamnată la retrogradarea directă după ce a pierdut clar la Arad împotriva celor de la UTA, scor 1-3.
Ce a postat Adrian Mititelu Jr după ce FC U Craiova a ajuns la un pas de retrogradarea directă
FC U Craiova este ultima din play-out, cu 22 de puncte, la egalitate cu Dinamo. Pentru a evita retrogradarea directă, oltenii trebuie să învingă în ultima rundă FC Hermannstadt, însă are nevoie și ca rivalele FC Botoșani, FC Voluntari sau Poli Iași să se încurce.
Adrian Mititelu Jr, fiul patronului de la FC U Craiova, cel care ținea un discurs motivațional în vestiarul oltenilor după victoria cu U Cluj (3-2), a postat un mesaj pe Facebook la două ore după finalul meciului de la Arad.
"Un băiat de zahăr într-o lume de furnici", este mesajul lui Mititelu Jr, care ar putea reprezenta o trimitere către modul în care conducerea lui FC U Craiova a gestionat situația de la club în acest sezon.
În urmă cu o lună, pe 3 aprilie, Mititelu Jr răbufnea într-o conferință de presă și lansa un atac inclusiv la adresa tatălui său, despre care spunea că a făcut rău echipei.
"Vinovați sub absolut toți, cu finanțatorul în frunte! Ăsta e adevărul. Ca echipa să nu retrogradeze, trag un semnal de alarmă. Este și munca mea. Din Liga a 3-a în Liga 2 m-am implicat. Ca echipa să se salveze, trebuie să plece toți!
Din prea multă dragoste, a ajuns să facă rău (n.r - Adrian Mititelu). Asta este vina finanțatorului. Și a noastră. Din clipa în care Marius Croitoru a plecat, această echipă nu a mai avut antrenor!", spunea Mititelu, pe 3 aprilie.
Programul în ultima etapă din play-out (toate meciurile se joacă duminică, de la 21:30)
- Dinamo - UTA Arad
- Oțelul Galați - FC Botoșani
- FC Voluntari - Universitatea Cluj
- Poli Iași - Petrolul
- FC U Craiova - FC Hermannstadt
Clasamentul din play-out
Urmăriți SPORT.RO și pe Google News